  Майя Бывальцева 30-тӥ коньывуонэ Удмуртилэн кунлыкезлы 100 ар тырмонэзлы сӥзем видеолекциосын курслэн выль сериез потӥз. Нимо-дано конструкторлэн Михаил Тимофеевич Калашниковлэн но сое быдэс дуннелы тодмо карем кылдытосэз сярысь учкисьёслы вералоз М. Т. Калашников нимо музейлэн кивалтӥсезлэн тодосъя воштӥсез Александр Ермаков. Михаил Калашников но быдэс дуннелы тодмо автомат Михаил Тимофеевич Калашников вордскиз 1919-тӥ арын 10-тӥ шуркынмонэ Алтай шаерысь Курья черкогуртын. Анаез Александра Фроловна но атаез Тимофей Александрович Алтае Кубаньысь, Отрадной станицаысь, вуизы. Курьяысь Куанер улӥсьёслэн комитетсылэн 1929-тӥ арын 12-тӥ толсуре кутэм пумкылъянэзъя Калашниковъёслэн семьязы кулаке поттоно муртъёслэн лыдметазы шедиз. 1930-тӥ арын 18-тӥ тулыспалэ начар улӥсьёслэн кенешсы азьвыл кулак семьяосты Курья ёросысь сьӧрло келяны пумкылъян кутӥз Александр Ермаков, М. Т. Калашников нимо музейлэн кивалтӥсезлэн тодосъя воштӥсезКонструкторлэн улон-вылонэныз тодматскон лекциын АК-47 автоматлэн кылдэменыз но ожтӥрлыклэн берло модельёсыз сярысь веранэн пӧлэстӥське. Нош кинохроника Михаил Тимофеевичлэсь куаразэ кылыны но улонысьтыз тужгес пусйымон учыръёсты но ужрадъёсты адӟыны луонлык сётэ. Михаил Тимофеевич Калашниковез СССР-ысь Вылӥ Кенешлэн куать ӧтчамъёсаз депутатэ бырйылӥзы – 1950-тӥ, 1966-тӥ, 1970-тӥ, 1974-тӥ но 1984-тӥ аръёсы. Сессиосысь берытскем бераз Михаил Тимофеевич округысьтыз предприятиосы но ужась коллективъёсы ужамез сярысь отчетъёсын ветлӥз, бырйисьёсын пумиськонъёс нуылӥз. Солэн юрттэменыз Удмуртиын асфальтово-бетонной завод, крезьгуръя нылпи школа, Автозаводлэн эмъюртэз, лулчеберет юрт пуктэмын вал Александр Ермаков, М. Т. Калашников нимо музейлэн кивалтӥсезлэн тодосъя воштӥсезТодэ вайытом, «Terra Удмуртия» ӵектос 14-тӥ коньывуонэ кутскиз. Солэн нырысетӥ выпусказ егит тодосчи, археолог, Удмурт кун университетысь Историяя но социологияя институтысь доцент Александр Митряков удмурт музъемъёслэн вашкалазы сярысь вераз. «Кыдёкысь дауръёс пушкысь»: удмурт музъемъёслэн вашкалазы Кыкетӥ выпускын Удмуртиын корт поттон заводъёслэн кылдэмзы, Ижын но Воткаын нырысетӥ улӥсьёс сярысь Россиысь тодосъя академилэн Урал ёзэтысьтыз Эскеронъёсъя удмурт федерал центрлэн Историяя, кылъя но литературая удмурт институтысь тодосъя ӧнерчи, истори тодосъя кандидат Николай Пислегин вераз. Иж но Вотка заводъёс: кылдэмзы но нырысетӥ улӥсьёсыз Видеолекциосын курслэн куинетӥ серияз Ижкарысь М. Т. Калашников нимо музейысь экспозициосъя ёзэтлэн кивалтӥсез Лада Михайлова вераз, кызьы Ижысь заводын пыӵал тӥрлык поттыны кутскизы, кыӵе пыӵалъёс лэсьтӥзы татын XIX даурын. Кызьы Ижысь заводын пыӵал поттыны кутскизы Ньылетӥез выпуск удмуртъёслэн историысьтыз тужгес шимес учырлы – Мултан ужлы – сӥземын. Учкисьёс тодӥзы, кызьы Росси империысь устоосыз журналистъёс, юристъёс но мер ужасьёс адямиез курбон сётэмен янгыше уськытэмъёсты утьыны выризы. Мултан уж – кызьы удмуртъёсты янгыше уськытон быдэс Росси империез зуркатӥз Витетӥяз видеолекциын Удмуртиысь кун архивлэн ёзэтысьтыз валтӥсь ӧнерчи Максим Шишкин вераз, кызьы ХХ даур кутсконын Ижысь но Воткаысь рабочийёслэн большевикъёслы пумитъяськонзылэн шорсюлэмъёсыз луизы. Ижын но Воткаын пумитъяськон: бугыръяськись 1918-тӥ ар Видеолекциосын курслэн куатетӥ серияз Глазкарысь шаертодонъя музейысь тодосъя ӧнерчи Марина Ворончихина вераз, кызьы элькунлэн уйпалаз Совето Союзысь тужгес бадӟымзэ льнозаводэз пуктыны малпало вал но малы ӵектос улонэ ӧз пыӵа. «Глазкарысь завод»: льнозаводысен уранозь Сизьыметӥез лекция Быдӟым Атыкай ож аръёслы сӥземын. Элькунысь Тужгес выль историысь ужкагазъёсъя центрысь ивортодэтъя но ужкагазъёсты шараянъя ёзэтысь валтӥсь ӧнерчи Наталья Карпова вераз, кызьы 1941-тӥ арын Удмуртия кунлэн ожгар промышленностья тужгес бадӟым шоринтыез луиз, эвакуацие келям муртъёсты, сӧсыртэм ожгарчиосты кутыны кутскиз но фронтэ сиён-юон келяз. Удмуртия Быдӟым Атыкай ож аръёсы Азьвылъёссэ но выль выпускъёсты «Terra Удмуртия» ӵектослэн ютуб-каналысьтыз, озьы ик ивортодэъя «Удмуртия» агентстволэн сайтысьтыз но мерлыко вотэсъёсысь учке. Тегъёс: Мерлык Ижкар Удмуртия МихаилКалашников история Калашниковлэнавтоматэз Удмуртилэнкунлыкезлы100ар 100ар  